S-1867/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. mars 2021, á hendur M-x-x A-x-x V-x-x M-x-x, kt. [...], [...], [...], fyrir eftirtalin umferðarlagabrot, með því að hafa:1. Sunnudaginn 1. mars 2020 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 2.45‰) um Lönguhlíð í Reykjavík, við Miklubraut, þar sem lögregla hafði afskipti af ákærða.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Laugardaginn 5. september 2020 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1.87 ‰ og kókaín 25 ng/ml) um Skólavörðustíg í Reykjavík, við Skólavörðuholt, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 23. mars 2021, hefur ákærði tvívegis gengist undir lögreglustjórasátt vegna umferðarlagabrota, fyrst þann 16. ágúst 2019 vegna ölvunaraksturs og síðar þann 25. febrúar 2020 vegna aksturs sviptur ökurétti og undir áhrifum áfengis. Í bæði skiptin var ákærði sviptur ökurétti tímabundið, með fyrri sáttinni í 24 mánuði frá dagsetningu sáttarinnar en í í 4 ár frá 25. febrúar 2020 með síðari sáttinni.

Við ákvörðun refsingar verður litið til þess að ítrekunaráhrif eru á milli 49. og 50. gr. umferðarlaga nr. 77/2019. Verður því miðað við að ákærði hafi nú í þriðja sinn unnið sér til refsingar fyrir ölvunarakstur og/eða akstur undir áhrifum ávana- og fíkniefna og í annað sinn fyrir akstur sviptur ökurétti, allt innan ítrekunartíma í skilningi, 71. gr. almennra hegningarlaga nr. 19/1940.

Með hliðsjón af sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 5 daga.

Með vísan til sakaferils ákærða og dómvenju um ítrekuð umferðarlagabrot þykja ekki efni til að skilorðsbinda refsingu ákærða.

Með vísan til lagaákvæða í ákæru er ákærði sviptur ökurétti í ævilangt frá uppkvaðningu dómsins að telja.

Ákærði greiði málsvarnarþóknun skipaðs verjanda síns, Á-kk-ef H-kk-ef J-kk-ef, 164.920 krónur, að meðtöldum virðisaukaskatti, og 177.877 krónur í annan sakarkostnað.

Af hálfu ákæruvaldsins flutti málið K-kvk-nf E-kvk-nf saksóknarfulltrúi.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x A-x-x V-x-x M-x-x, sæti fangelsi í 45 daga.

Á kærði er sviptur ökurétti ævilangt frá uppkvaðningu dómsins að telja.

Ákærði greiði málsvarnarþóknun skipaðs verjanda síns, Á-kk-ef H-kk-ef J-kk-ef, 164.920 krónurog 177.877 krónur í annan sakarkostnað.

A-kvk-nf S-kvk-nf